**ปัทมานภสวามีมนเทียร** (อังกฤษ: Padmanabhaswamy temple) เป็นโบสถ์พราหมณ์ในเมืองติรุวนันตปุรัม เมืองหลวงของรัฐเกรละ ประเทศอินเดีย ชื่อเมืองนั้นเป็นภาษามลยาฬัมแปลว่า "เมืองของพระอนันตะ" ("The City of Lord Ananta") อันหมายถึงเทพเจ้าองค์ประธานของโบสถ์พราหมณ์แห่งนี้ การก่อสร้างนั้นผสมผสานสถาปัตยกรรมเกรละ กับทราวิฑเข้าด้วยกันอย่างสวยงาม โคปุระของโบสถ์พราหมณ์นี้สร้างขึ้นตั้งแต่ราวคริสต์ศตวรรษที่ 16 ในขณะที่อนันถปุระมนเทียร (Ananthapura temple) ในกุมภละ นั้นถือว่าเป็นที่ประดิษฐานดั้งเดิมขององค์เทพ ("มูลสถานัม"; moolasthanam) ซึ่งในเชิงสถาปัตยกรรมแล้ว เป็นการสร้างจำลองมากจาก อาทิเกสวเปรุมัล (Adikesava Perumal temple) ในติรุวัตตาร์ (Thiruvattar) มากกว่า

เทพเจ้าองค์ประธานของวัดนี้คือ "พระปัทมานภสวามี" (Padmanabhaswamy) หรือพระวิษณุ ซึ่งประทับในปาง "อนันตศยน" ("Anantha Shayana") หรือโยคะนิทราตลอดกาล บนพญานาคเศษะ พระปัทมานภสวามีทรงเป็นเทพเจ้าประจำ ราชสกุลติรุวิตางกูร์ (Travancore)

ทรัพย์สิน
---------

บทความหลัก: สมบัติของปัทมานภสวามีมนเทียร

WikinewsWikinews
วิกิข่าว มีข่าวเกี่ยวกับบทความ:   
**Hidden treasure worth billions of dollars discovered in Indian temple**

ทั้งปัทมานภสวามีมนเทียรและทรัพย์สินทั้งปวงของมนเทียรนั้นเป็นของพระปัทมานภสวามี และอยู่ภายใต้การควบคุมดูแลของคณะกรรมการทรัพย์สิน (trust) มาอย่างยาวนาน คณะกรรมการทรัพย์สินนั้นนำโดย ราชสกุลติรุวิตางกูร์ (Travancore royal family) อย่างไรก็ตามในปัจจุบัน ศาลสูงสุดของอินเดียได้ปลดราชสกุลนี้ออกจากการดูแลทรัพย์สิน การดำเนินคดีของที.พี. สุนทรราชัน (T P Sundararajan) ได้เปลี่ยนมุมมองของผู้คนต่อมนเทียรนี้ไปตลอดกาล

เมื่อเดือนมิถุนายน 2011 ศาลสูงได้มีคำสั่งให้เจ้าหน้าที่จากฝ่ายโบราณคดีและเจ้าหน้าที่ดับเพลิงเข้าเปิดห้องลับทั้งหลายของมนเทียรเพื่อตรวจสอบวัตถุที่ถูกเก็บไว้ภายใน จนถึงปัจจุบันมีการค้นพบห้องเก็บของใต้ดิน (vault) เรียกว่า นิลวร (nilavara) ของมนเทียรแล้ว 6 ห้อง ซึ่งได้ตั้งชื่อตามอักษรอังกฤษ A ถึง F ในขณะที่ห้อง B ไม่เคยถูกเปิดออกเลยเป็นเวลาหลายศตวรรษ เป็นไปได้ว่าห้อง A เคยถูกเปิดแล้วครั้งหนึ่งในทศวรรษ 1930s ส่วนห้อง C ถึง F นั้นมีการเปิดเข้าออกเป็นบางครั้งในช่วงปีที่ผ่านมา เปรียา นัมภิ (Periya Nambi) กับ เฐกเกธาตุ นัมภิ (Thekkedathu Nambi) นักบวชสององค์ เป็นผู้ดูแลห้อง C ถึง F ทั้งสี่ห้อง ศาลสูงได้กำกับให้ "ประกอบพิธีตามความเชื่อ" ของมนเทียรในการเปิดห้องแต่ละห้อง และให้นำสมบัติต่าง ๆ ในทั้งสี่ห้องออกมาจัดการและจัดเก็บอย่างเป็นระบบ ส่วนห้อง A และ B นั้นจะเปิดได้ก็เพื่อการจัดเก็บสิ่งต่าง ๆ เท่านั้น แล้วให้ปิด การตรวจสอบห้องเก็บสมบัติใต้ดินนี้เป็นหน้าที่ของคณะกรรมการเจ็ดคน ซึ่งศาลสูงอินเดียเป็นผู้แต่งตั้ง โดยมีหน้าที่ให้จัดเก็บแลจัดการสมบัติต่าง ๆ อย่างเป็นระบบระเบียบ อันนำไปสู่การจัดประเภทของสมบัติต่าง ๆ จำนวนมหาศาลนี้ รายละเอียดของสมบัติที่พบ ทั้งทองคำ อัญมณี และของมีค่าอื่น ๆ นั้นยังไม่ได้มีการทำออกมาอย่างละเอียด
ตลอดการจัดการนั้น ห้อง A, C, D, E และ F ได้ถูกเปิดเข้าออกเช่นเดียวกับห้องย่อย ๆ ในขณะที่มีเพียงห้อง B เท่านั้นที่ยังคงไม่ถูกเปิดออก รายการสมบัติที่พบเช่น เทวรูปพระมหาวิษณุทองคำสูงสามฟุตครึ่ง พร้อมทั้งเพชรและทับทิมรวมถึงหินมีค่าอื่น ๆ นอกจากนี้ยังพบโซ่ทองคำแท้ยาว 18 ฟุต กองทองคำหนัก 500 กิโลกรัม ผ้าคลุมใบหน้าทองคำหนัก 36 กิโลกรัม สายเหรียญทองคำ 'Sarappalli' 1200 เหรียญ ที่ประดับขอบด้วยหินมีค่า ท่ามกลางกองโบราณวัตถุ, สร้อยคอ, มงกุฏ ซึ่งทำมาจากหรือตกแต่งด้วยทองคำ เพชร ทับทิม หินและเหล็กมีค่าอื่น ๆ นอกจากนี้ยังพบเครื่องทรงสำหรับพิธีกรรมในการบูชาเทพองค์ประธานของมนเทียรนั้นเป็นชิ้นส่วนสำหรับสวมใส่ 16 ชิ้น ทำมาจากทองคำและตกแต่งด้วยทับทิมกับมรกต หนักรวมกว่า 30 กิโลกรัม และเหรียญจากศตวรรษที่ 18 หรือราวยุคของนโปเลียน ต่อมาในช่วงต้นปี 2012 คณะกรรมการผู้เชี่ยวชาญได้ถูกแต่งตั้งเพื่อตรวจสอบโบราณวัตถุต่าง ๆ วิโนท ไร (Vinod Rai) อดีตเจ้าหน้าที่กรมบัญชีกลางและผู้ตรวจสอบบัญชี (Comptroller-and-Auditor-General; CAG) แห่งชาติของอินเดีย ผู้เคยตรวจสอบบัญชีของมนเทียรบางส่วนจากปี 1990 ได้ระบุว่าเมื่อสิงหาคม 2014 ในห้อง A ได้พบกองเหรียญทองคำหนักรวม 800 กิโลกรัม อายุราว 200 ปีก่อนคริสต์กาล มูลค่ารวมกว่า₹2.7 โคร (11.5 สิบล้านบาท) ผู้คนที่เคยได้เข้าไปมีส่วนร่วมกับการตรวจสอบนี้ระบุว่ามีโอกาสได้เห็นทั้ง บัลลังก์ทองคำ เพชรมากมาย ซึ่งบางเม็ดนั้นมีขนาดใหญ่เกือบเท่านิ้วโป้งของผู้ชายโตเต็มวัย ในหลายรายงานได้ระบุว่าพบมงกุฏอย่างน้อยแล้ว 3 อันซึ่งล้วนทำมาจากทองคำและประดับด้วยอัญมณีมีค่า ในบางรายงานระบุถึงเก้าอี้ทองคำหลายร้อยตัส, ถ้วยไหทองคำเป็นพันใบ ท่ามกลางสมบัติอีกมากเกินความคาดหมายที่พบในห้อง A

การเปิดเผยครั้งนี้เป็นการยืนยันสถานะให้กับปัทมานภสวามีมนเทียรว่าเป็นศาสนสถานที่ร่ำรวยที่สุดในโลก มีการประมาณมูลค่ารวมของวัตถุชิ้นใหญ่ ๆ ไว้ที่เกือบ ₹1.2 lakh crore หรือ ₹1.2 ล้านล้าน (510.5 แสนล้านบาท) แต่หากรวมมูลค่าทางโบราณคดี วัฒนธรรม และความเก่าแก่เข้าไปแล้ว มูลค่านั้นอาจสูงกว่ามูลค่าตลาดที่ประเมินไว้ได้ถึงสิบเท่า

ทั้ง ๆ ที่ยังมีบางห้องและห้องย่อยที่ยังไม่ได้เปิดรวมอีก 3 ห้องจากจำนวนรวม 8 ห้อง สมบัติเท่าที่ค้นพบนี้นั้นถือว่าเป็นการเก็บรวบรวมวัตถุทองคำและหินมีค่าที่ใหญ่ที่สุดในประวัติศาสตร์ของโลก

เมื่อวันที่ 4 กรกฎาคม ทีมผู้เชี่ยวชาญทั้งเจ็ดคนได้ลงความเห็นว่าจะเลื่อนการเปิดค้นห้อง B ออกไปก่อน เนื่องด้วยห้อง B ยังไม่เคยถูกเปิดมาก่อนเลย เป็นที่เชื่อกันว่าการเปิดห้องนี้ออกจะถือเป็นโชคร้ายอย่างรุนแรง ราชสกุลผู้ดูแลทรัพย์สินกล่าวว่ามีตำนานมากมายเกี่ยวกับมนเทียรนี้ และห้อง B ได้ทำประตูด้วยเหล็กพร้อมรูปสลักของงูใหญ่สองตัว เพื่อเป็นการเตือนถึงโชคร้ายอย่างรุนแรงที่จะเกิดขึ้นเมื่อเปิดห้องนี้ออก มีการประกอบพิธีอัษฏมงคล เทวปรัสนัม (Ashtamangala Devaprasnam) ขึ้น เพื่อทราบพระประสงค์ขององค์เทพเจ้าองค์ประธานของมนเทียรต่อการเปิดห้อง B ซึ่งหลังการประกอบพิธี คณะกรรมการและนักบวชได้ระบุว่าการพยายามจะเปิดห้อง B ครั้งใดก็ตาม จะเป็นการสร้างความไม่พอพระหฤทัยแก่พระองค์ ในขณะเดียวกันผู้ที่จัดการสมบัติยังพบว่าสมบัติศักดิ์สิทธิ์ทั้งปวงในห้องอื่น ๆ ที่นำออกมาแล้วนั้นก็ได้บังเกิดความโสโครกขึ้นในกระบวนการจัดเก็บ ผู้ซึ่งฎีกาให้ศาลสูงต้องสั่งให้มีการจัดเก็บสมบัติทั้งหมดที่กล่าวมานี้ขึ้น ที.พี. สุนทราชัน (T.P. Sundarajan) เสียชีวิตลงในเดือนกรกฎาคม 2011 การเสียชีวิตของเขาทำให้ความเชื่อต่าง ๆ เรื่องโชคร้ายและคำสาปของสมบัติในมนเทียรนี้ มีมูลมากขึ้นไปกว่าเดิม

### ห้อง B (ห้องเก็บสมบัติต้องห้าม)

ในตำนานที่เป็นที่พูดถึงมากตำนานหนึ่ง เทวดาและฤาษีหลายองค์ที่นับถือในพระพลรามได้เดินทางมาเข้าเฝ้าพระองค์ที่สระปัทมตีรฐัม (Padmateertham) ในเมืองฐิรุวานันถปุรัม (Thiruvananthapuram) แห่งนี้ และได้ขอพระอนุญาตในการอยู่อาศัยในบริเวณนั้นเพื่อจะได้บูชาพระองค์ ซึ่งพระองค์ทรงอนุญาต เชื่อกันว่าบรรดาเทวดาและฤาษีได้อยู่อาศัยภายในห้องเก็บสมบัติ B (กลลร B; Kallara B) เพื่อถวายบูชาแด่พระองค์ เช่นเดียวกันกับนาคเทวดาที่ศรัทธาในพระองค์ รวมทั้ง Kanjirottu Yakshi ผู้ซึ่งปรากฏในภาพเขียนฝาผนังในครรภคฤห์ของมนเทียร ก็สถิตอยู่ในกลลรนี้เพื่อบูชาพระนรสิงห์ด้วย วัตถุศักดิ์สิทธิ์ต่าง ๆ เช่นศรีจักรัม (ศรีจักร; Sreechakram) ได้ถูกติดตั้งไว้ใต้กลลรนี้เพื่อเสริมพลังให้แก่องค์เทพเจ้าองค์ประธานของมนเทียรนี้ เชื่อกันว่าพระอุครนรสิงห์แห่งเฐกเกโดม (Ugra Narasimha of Thekkedom) เป็นผู้พิทักษ์ปกป้องกลลร B นี้ ในพิธีอัษฏมงคล เทวปรัสนัม (Ashtamangala Devaprasnam) ระยะเวลาสี่วันซึ่งประกอบเมื่อเดือนสิงหาคม 2011 ได้ประกาศให้กลลร B เป็น "เขตต้องห้ามเด็ดขาด"

อ้างอิง
-------

1. ↑  "About Thiruvananthapuram". Thiruvananthapuram Municipal Corporation. คลังข้อมูลเก่าเก็บจากแหล่งเดิมเมื่อ 18 September 2010. สืบค้นเมื่อ 29 October 2010.
2. ↑  Abram, David (1 November 2010). *The Rough Guide to Kerala*. Rough Guides UK. ISBN 9781405388047.
3. 1 2  Padanna, Ashraf (1 July 2011). "India: Treasure unearthed in Kerala temple". *BBC News*. สืบค้นเมื่อ 2 July 2011.
4. ↑  Bayi, Aswathi Thirunal Gouri Lakshmi (1995). *Sree Padmanabha Swamy Temple*. Bharatiya Vidya Bhavan, Bombay, India.
5. ↑  Ponmelil, V.A. "Temples of Kerala – Sri Padmanabhaswamy Temple". Temples.newkerala.com. คลังข้อมูลเก่าเก็บจากแหล่งเดิมเมื่อ 2008-06-09. สืบค้นเมื่อ 2020-05-20.
6. ↑  Kerala government has no right over the wealth, 6 July 2011, Rediff.com
7. ↑  SC halts opening of Kerala temple's last vault เก็บถาวร 2012-09-19 ที่ เวย์แบ็กแมชชีน, TNN & Agencies 8 July 2011
8. ↑  Apex court restrains opening of Kerala temple vault Express news service, Sat 9 July 2011
9. ↑   Padmanabhaswamy temple treasure belongs to deity: Royal family เก็บถาวร 6 พฤศจิกายน 2012 ที่ เวย์แบ็กแมชชีน, TNN, 9 July 2011
10. ↑  "Rs50k cr worth treasure in Kerala temple". *The Times of India*. 2 July 2011. คลังข้อมูลเก่าเก็บจากแหล่งเดิมเมื่อ 2011-08-11. สืบค้นเมื่อ 3 July 2011.
11. ↑  "Golden idol of Vishnu found at Sree Padmanabhaswamy temple". *The Hindu*. Chennai, India. 16 June 2011. สืบค้นเมื่อ 4 July 2011.
12. ↑  "Kerala's Padmanabha temple treasure worth over Rs 60k crore".
13. ↑  "Thiruvananthapuram temple riches spark ownership debate".
14. ↑  Ittyipe, Minu (18 July 2011). "The Worth Of Eternal Repose". *outlookindia.com*.
15. ↑  Gene J. Koprowski. "Results of billion-dollar treasure hunt in Hindu temple to be revealed". Fox News Channel.
16. ↑  "Panel to seek National Geographic Society's help for inventory of temple treasure". *The Hindu*. สืบค้นเมื่อ 3 May 2014.
17. ↑  Institute of Asian Studies (2005). *First International Conference on the History of Early Christianity in India*. Institute of Asian Studies. p. 40.
18. ↑  "Padmanabha Swamy temple's wealth beyond imagination: Vinod Rai". 5 January 2015. คลังข้อมูลเก่าเก็บจากแหล่งเดิมเมื่อ 2020-07-15. สืบค้นเมื่อ 2020-05-20.
19. ↑  Jake Halpern (30 April 2012). "The Secret of the Temple". *The New Yorker*.
20. ↑  G. Mahadevan. "Padmanabhaswamy temple throws up a treasure trove". *The Hindu*.
21. ↑  T. S. Subramanian. "The provenance of the temple treasure". *The Hindu*.
22. ↑  "Five-tier security system for Padmanabhaswamy temple". *The Hindu*. Press Trust of India.
23. ↑  "The feisty Indian kings and their temple treasure". *BBC News*.
24. ↑  "'Billions worth' of treasure found in Indian temple". Yahoo! News. 2 July 2011. คลังข้อมูลเก่าเก็บจากแหล่งเดิมเมื่อ 5 July 2011. สืบค้นเมื่อ 2 July 2011.
25. ↑  Prakash (3 July 2011). "India Today Kerala's Padmanabha temple treasure 120000 crore". *India Today*. สืบค้นเมื่อ 3 July 2011.
26. ↑  "India to evaluate world's largest gold treasure soon". คลังข้อมูลเก่าเก็บจากแหล่งเดิมเมื่อ 14 April 2015.
27. ↑  "Gold treasure at India temple could be the largest in the world". *commodityonline.com*.
28. ↑  Hayes, S (10 July 2011). "The Forgotten and Cursed Billion Treasure Trove Discovered Beneath Indian Temple". *NewsFlavor*. คลังข้อมูลเก่าเก็บจากแหล่งเดิมเมื่อ 2014-06-07. สืบค้นเมื่อ 18 July 2011.
29. ↑  "Legend halts Kerala temple stocktaking". *The Asian Age*. 4 July 2011. สืบค้นเมื่อ 18 July 2011.
30. ↑  TNN (5 July 2011). "Sree Padmanabha Swamy temple: Lord's riches worth more than Rs 1 lakh cr". *The Economic Times*. New Delhi. สืบค้นเมื่อ 5 July 2011.
31. ↑
32. ↑  Oibituary: TP Sundararajan, who died on July 17 aged 70, obtained a court order which has led, this summer. to the opening of the vaults of the 16th century Sri Padmanabhaswamy Temple in Trivandrum, in the southern Indian state of Kerala *The Daily Telegraph*, 20 July 2011
33. ↑  "Sri Padmanabho Rakshatu" by G Sekharan Nair, Mathrubhumi, Thiruvananthapuram Edition dated 17 September 2017
34. ↑  Bayi, Aswathi Thirunal Gouri Lakshmi. 'Sree Padmanabha Swamy Temple' (Third Edition). Bharatiya Vidya Bhavan, 2013.
35. ↑  The Hindu dated 7 July 2011